text: Lejer Søren Frederiksen tilbage
  01 februar 2011 kl. 07.53
  Sønderjyske lejer stortalentet Søren Frederiksen tilbage fra FCK, som købte forwarden af sønderjyderne i sommer.
  Lejeaftalen gælder resten af sæsonen.
  
  Kan gå direkte ind på hold
  ? Vi kender Sørens kvaliteter, siger sportschef Ole Nielsen. . Hans gode boldomgang, fine teknik og de finurlige driblinger. Han vil fra første dag kunne træde direkte ind på holdet. Han kender omklædningsrummet, spilsystemerne og spillertruppen.
  
  Styrket til foråret
  Søren Frederiksen har ikke fået spilletid nok i FC København. Derfor har han ønsket lejeaftalen med Sønderjyske.
  - Vi håber, at han kan få gang i sit spil igen i den lyseblå trøje, og ser frem til at han igen bliver en del af Sønderjyske. Med Søren får vi også endnu et godt alternativ til vores offensiv, og vi står dermed godt rustet til de hårde kampe, der venter lige om hjørnet. 
  - Vi er kommet styrket ud af dette transfervindue, og ser med fortrøstning frem til sæsonstarten, fastslår Ole Nielsen.
  